Riihimäen Kristillisdemokraattinen valtuustoryhmä - valtuustoaloite 4.6.2018

ERITYISLIIKUNTAK0RTTILAISTEN AIKARAJOITUKSET POISTETTAVA UIMALASSA

Erityisliikuntakortti on tarkoitettu riihimäkeläisille vammaisille ja pitkäaikaissairaille. Sen tarkoitus on aktivoida heidän omaehtoista liikuntaa ja tuottaa lisää hyvinvointia.  
Vesiliikunta on yksi merkittävin liikuntamuoto näille erityisryhmille. Riihimäen uimalassa erityisliikuntaryhmään kuuluvien uintiaika mm. kausikorttilaisille, alennetuilla hinnoilla, on päivisin kuitenkin rajoitettu vain kello 16.00 saakka. Uimalahan on kuitenkin auki pidempään.

Uintiaikarajoitus ei kohtele erityisliikuntakorttiin oikeutettuja yhdenvertaisesti, koska jotkut heistä ovat kuitenkin työelämässä tai opiskelemassa päiväaikaan.

Esimerkiksi Hyvinkäällä on juuri tehty päätös, että erityisliikuntakorttilaisten uimalan käyttöaika ei enää ole rajoitettu. Asiallinen ratkaisu.  
Me allekirjoittaneet esitämmekin, että erityisliikuntakorttilaisten palveluiden käyttöaikarajoitukset poistettaisiin myöskin Riihimäen uimalassa.

Ismo Portin, Päivi Räsänen ja Hannele Saari  
(valtuustoaloite-idean äiti Marja-Liisa Saarinen, sote-lautakunnan jäsen